《过谢家塘少时故居感作六章 其二》
清代·姚燮

北庭两荆树，耀日敷紫英。自作枯朽摧，陂地馀荒青。

可怜院南竹，洁绿能媚晴。谁搜云底风，复觅湘环声。

石隙多斜阳，照见苔色明。苔色苍以黄，蹊断苦难行。

空抚樱桃枝，感彼芳华零。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。